ข้อบังคับตำบลห้วยป่าหวายข้อบังคับตำบลห้วยป่าหวายเรื่องสถานที่จำหน่ายอาหารและสถานที่สะสมอาหารพุทธศักราช ๒๕๔๓[๑] โดยที่เป็นการสมควรตราข้อบังคับตำบลว่าด้วยสถานจำหน่ายอาหาร และสะสมอาหารองค์การบริหารส่วนตำบลอาศัยอำนาจตามความในมาตรา๔๐ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ โดยความเห็นชอบของสภาองค์การบริหารส่วนตำบลและโดยความเห็นชอบของนายอำเภอพระพุทธบาท จึงตราเป็นข้อบังคับตำบลไว้ ดังต่อไปนี้ข้อ๑ ข้อบังคับตำบลนี้เรียกว่า ข้อบังคับตำบลห้วยป่าหวายเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๔๓ข้อ๒ ข้อบังคับตำบลนี้ให้ใช้บังคับในเขตองค์การบริหารส่วนตำบลห้วยป่าหวาย ตั้งแต่วันถัดจากวันปิดประกาศไว้โดยเปิดเผยณ ที่ทำการองค์การบริหารส่วนตำบลห้วยป่าหวาย แล้วเจ็ดวันข้อ๓ บรรดากฎ ข้อบังคับ ระเบียบคำสั่งอื่นใดในส่วนที่ตราไว้ก่อนข้อบังคับนี้ หรือ ซึ่งขัดหรือแย้งกับข้อบังคับนี้ให้ใช้ข้อบังคับตำบลนี้แทนข้อ๔ ในข้อบังคับตำบลนี้อาหาร หมายความว่า ของกินหรือเครื่องค้ำจุนชีวิตได้แก่(๑)วัตถุทุกชนิดที่คนกิน ดื่ม แต่ไม่รวมถึงยา วัตถุออกฤทธิ์ต่อจิตประสาทหรือยาเสพติดให้โทษตามกฎหมายว่าด้วยการนั้น แล้วแต่กรณี(๒)วัตถุที่มุ่งหมายสำหรับใช้หรือใช้เป็นส่วนผสมในการผลิตอาหารรวมถึงวัตถุเจือปนอาหารสีและเครื่องปรุงแต่งกลิ่น รสสถานที่จำหน่าย หมายความว่า อาคารสถานที่หรือบริเวณใด ๆ ที่มิใช่ที่หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จและจำหน่ายให้ผู้ซื้อสามารถบริโภคได้ทันที ทั้งนี้ ไม่ว่าจะเป็นการจำหน่ายโดยจัดให้มีบริเวณไว้สำหรับการบริโภคณ ที่นั้น หรือนำไปบริโภคที่อื่นก็ตามสถานที่สะสมอาหาร หมายความว่า อาคาร สถานที่หรือบริเวณใดๆที่มิใช่ที่หรือทางสาธารณะที่จัดไว้สำหรับเก็บอาหารอันมีสภาพเป็นของสดหรือของแห้งหรืออาหารในรูปลักษณะอื่นใดซึ่งผู้ซื้อต้องนำไปประกอบหรือปรุงเพื่อบริโภคในภายหลังสิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือสิ่งที่มีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้ามูลสัตว์ หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพคลังสินค้าสำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุม เพื่อจำหน่ายสินค้าประเภทสัตว์เนื้อสัตว์ ผัก ผลไม้ หรืออาหารอันมีสภาพเป็นของสด ประกอบหรือปรุงแล้วหรือของเสียง่าย ทั้งนี้ ไม่ว่าจะเป็นการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวประจำหรือเป็นครั้งคราวหรือวันตามที่กำหนดเจ้าพนักงานท้องถิ่น หมายความว่าประธานกรรมการบริหารองค์การส่วนตำบลห้วยป่าหวายเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุข ให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ๕ ให้ประธานกรรมการบริหารองค์การบริหารส่วนตำบลรักษาการให้เป็นไปตามข้อบังคับตำบลนี้และให้มีอำนาจแต่งตั้งเจ้าหน้าที่ ออกระเบียบกฎ ข้อบังคับ ประกาศ คำสั่ง เพื่อปฏิบัติการให้เป็นไปตามข้อบังคับตำบลนี้หมวด ๑สถานที่จำหน่ายอาหารและสถานที่สะสมอาหาร ข้อ๖ ห้ามมิให้มีผู้ใดจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรเว้นแต่จะได้รับใบอนุญาตจากเจ้าพนักงานท้องถิ่นหากสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่นเพื่อขอรับหนังสือรับรองการแจ้งข้อ๗ ความในข้อ ๖ไม่ใช้บังคับแก่การประกอบการดังนี้(๑)การประกอบกิจการที่เป็นอันตรายต่อสุขภาพ(๒)การขายของในตลาด(๓)การจำหน่ายสินค้าในที่หรือทางสาธารณะและผู้เร่ขายข้อ๘ ผู้จัดตั้งสถานที่จำหน่ายอาหารและสถานที่สะสมอาหารต้องจัดสถานที่ให้ถูกต้องด้วยสุขลักษณะและเงื่อนไขตามลักษณะของกิจการ ดังต่อไปนี้ก.สถานที่สะสมอาหาร(๑)ไม่ตั้งอยู่ในบริเวณที่น่าจะเป็นอันตรายต่อสุขภาพ(๒)พื้นทำด้วยวัตถุถาวร ทำความสะอาดง่าย และน้ำท่วมไม่ถึง(๓)จัดให้มีระบบการระบายน้ำอย่างเพียงพอและถูกต้องด้วยสุขลักษณะตามเกณฑ์มาตรฐานที่เจ้าพนักงานสาธารณสุขและหรือองค์การบริหารส่วนตำบลกำหนด(๔)จัดให้มีแสงสว่าง และทางระบายอากาศเพียงพอและถูกต้องด้วยสุขลักษณะตามเกณฑ์มาตรฐานที่เจ้าพนักงานสาธารณสุขและหรือองค์การบริหารส่วนตำบลกำหนด(๕)จัดให้มีส้วมจำนวนเพียงพอและถูกต้องด้วยสุขลักษณะตามที่เจ้าพนักงานสาธารณสุขเห็นชอบ(๖)ถ้าจะขยายหรือเปลี่ยนแปลงสถานที่ประกอบการค้าและทำให้สุขลักษณะของสถานที่เปลี่ยนแปลงไปด้วยแล้วจะต้องได้รับใบอนุญาตหรือแจ้งต่อเจ้าพนักงานท้องถิ่น(๗)จัดให้มีที่รองรับมูลฝอย และสิ่งปฏิกูลที่ถูกต้องด้วยสุขลักษณะ และเพียงพอ(๘)ปฏิบัติการอื่นใด เกี่ยวด้วยสุขลักษณะ ตามคำแนะนำหรือคำสั่งของเจ้าพนักงานสาธารณสุข เจ้าพนักงานท้องถิ่นหรือผู้ได้รับแต่งตั้งจากเจ้าพนักงานท้องถิ่นรวมทั้งระเบียบ ข้อบังคับและคำสั่งขององค์การบริหารส่วนตำบลกำหนดข.สถานที่จำหน่ายอาหาร(๑)จัดสถานที่ตามที่กำหนดไว้ในข้อ ก (๑)-(๘)(๒)จัดให้มีโต๊ะ เก้าอี้ หรือที่นั่งอย่างอื่นซึ่งมีสภาพแข็งแรง สะอาดและเป็นระเบียบเรียบร้อยอยู่เสมอ(๓)ผนังและบริเวณที่ปรุงอาหาร ต้องมีพื้นผิวที่ทำความสะอาดง่าย(๔)จัดให้มีภาชนะและอุปกรณ์เครื่องใช้ต่าง ๆ ที่ใช้ในการทำ ประกอบ ปรุงเก็บและการบริโภคอาหารให้เพียงพอ ปลอดภัยและถูกต้องด้วยสุขลักษณะตามคำแนะนำหรือเกณฑ์มาตรฐานที่เจ้าพนักงานสาธารณสุขและหรือองค์การบริหารส่วนตำบลกำหนด(๕)จัดให้มีบริเวณ และที่สำหรับทำความสะอาดภาชนะ ตลอดจนอุปกรณ์เครื่องใช้ต่าง ๆให้เพียงพอและถูกต้องด้วยสุขลักษณะเพื่อใช้ในการนั้นโดยเฉพาะ(๖)จัดให้มีที่สำหรับล้างมือพร้อมอุปกรณ์จำนวนเพียงพอ และถูกต้องด้วยสุขลักษณะ(๗)จัดให้มีการป้องกันอันตรายต่อสุขภาพรวมทั้งป้องกันไม่ให้เกิดเหตุรำคาญเนื่องจากการจำหน่าย ทำ ประกอบ ปรุงและเก็บอาหาร(๘)จัดให้มีระบบบำบัดน้ำเสีย และหรือบ่อดักไขมัน ตามคำแนะนำของเจ้าพนักงานสาธารณสุขและหรือคำสั่งเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น(๙)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและหรือคำสั่งเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่นรวมทั้งระเบียบ ข้อบังคับและคำสั่งขององค์การบริหารส่วนตำบลห้วยป่าหวาย(๑๐)ให้มีการจัดจำนวนเก้าอี้สำหรับลูกค้า อ่างล้างมือ และส้วมตามบัญชีกำหนดจำนวนท้ายข้อบังคับตำบลนี้ข้อ๙ อาคารที่ใช้เป็นสถานที่ประกอบการต้องมีหลักฐานแสดงว่าสามารถใช้ประกอบการนั้นได้โดยถูกต้องตามกฎหมายว่าด้วยการควบคุมอาคารข้อ๑๐ ให้ประธานกรรมการบริหารมีอำนาจผ่อนผันให้ผู้ขอรับใบอนุญาตผู้ขอรับหนังสือรับรองโดยการแจ้งงดเว้นการปฏิบัติตามเงื่อนไขที่กำหนดไว้ในข้อ ๘และข้อ ๙เพียงเท่าที่เห็นสมควรหรือจะเปลี่ยนแปลงอย่างใดเพื่อให้เหมาะสมแก่กิจการซึ่งให้ควบคุมนั้นทั้งนี้ การผ่อนผันนั้นต้องไม่เป็นเหตุกระทบกระเทือนถึงสุขภาพอนามัยของประชาชนข้อ๑๑ ผู้ใดรับอนุญาตหรือผู้ได้รับหนังสือรับรองการแจ้งต้องดูแลรักษาสถานที่จำหน่ายอาหารและสถานที่สะสมอาหารให้ถูกต้องด้วยสุขลักษณะดังต่อไปนี้(๑)รักษาสถานที่ให้สะอาดอยู่เสมอรวมทั้งจัดให้มีการป้องกันและกำจัดสัตว์ และแมลงนำโรค(๒)ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่ให้เป็นที่เพาะพันธุ์แมลงและสัตว์นำโรคและต้องมีการกำจัดขยะมูลฝอยและสิ่งปฏิกูลที่ถูกต้องด้วยสุขลักษณะตามข้อบังคับตำบลหรือตามคำแนะนำของเจ้าพนักงานสาธารณสุข(๓)รักษาส้วมให้ถูกต้องด้วยสุขลักษณะ และสะอาดอยู่เสมอ(๔)จัดสิ่งของเครื่องใช้และอุปกรณ์ให้เป็นระเบียบเรียบร้อย และรักษาให้สะอาดอยู่เสมอ(๕)ถ้ามีสัตว์ที่จะฆ่าเป็นอาหารต้องแยกให้อยู่ในที่อันเหมาะสม(๖)ปฏิบัติการอื่นเกี่ยวด้วยสุขลักษณะตามคำแนะนำหรือคำสั่งของเจ้าพนักงานสาธารณสุขเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่นรวมทั้งระเบียบข้อบังคับและคำสั่งขององค์การบริหารส่วนตำบลข้อ๑๒ ผู้ได้รับอนุญาตหรือผู้ได้รับหนังสือรับรองการแจ้งจัดตั้งสถานที่จำหน่ายอาหารต้องปฏิบัติให้ถูกต้องตามหลักเกณฑ์เกี่ยวกับสุขลักษณะของอาหารกรรมวิธีการจำหน่ายทำ ประกอบ ปรุงเก็บรักษาอาหารตลอดจนสุขลักษณะของภาชนะ อุปกรณ์ น้ำใช้และของใช้อื่นๆ รวมทั้งสุขลักษณะส่วนบุคคลของผู้จำหน่ายอาหาร ผู้ปรุงอาหารและผู้ใช้บริการดังต่อไปนี้(๑)วาง เก็บอาหารก่อนปรุงในที่สะอาดถูกสุขลักษณะรวมทั้งจัดให้มีการป้องกันสัตว์นำโรคในสถานที่นั้น(๒)ใช้เครื่องปกปิดอาหารรวมทั้งภาชนะและอุปกรณ์เครื่องใช้ต่าง ๆ ที่ใช้ในการทำ ประกอบปรุง เก็บอาหาร เพื่อป้องกันฝุ่นละอองและสิ่งที่เป็นอันตรายต่อสุขภาพตลอดจนรักษาเครื่องปกปิดนั้นให้สะอาดและใช้การได้ดีอยู่เสมอ(๓)น้ำแข็งสำหรับใช้บริโภคต้องจัดเก็บไว้ในภาชนะที่ถูกสุขลักษณะสามารถป้องกันสิ่งปนเปื้อนได้และห้ามนำอาหารหรือสิ่งของอื่นใดแช่หรือเก็บรวมไว้ด้วยกัน(๔)การทุบ บดน้ำแข็ง ต้องปฏิบัติให้ถูกสุขลักษณะและสะอาดอยู่เสมอรวมทั้งป้องกันมิให้มีเสียงอันเป็นเหตุรำคาญแก่ผู้อื่น(๕)ในกรณีที่มีผ้าเช็ดหน้า หรือผ้าเย็น ให้บริการต้องทำความสะอาดและผ่านความร้อนฆ่าเชื้อโรค หรือกรรมวิธีอื่นใด ให้ถูกต้องด้วยสุขลักษณะ(๖)จัดให้มีน้ำสะอาดไว้เพียงพอ(๗)ใช้ภาชนะหรือวัตถุที่สะอาด ปลอดภัยสำหรับปรุงใส่หรือห่ออาหารหรือน้ำแข็งโดยรักษาให้สะอาดอยู่เสมอ(๘)ผู้จำหน่ายอาหาร ผู้ปรุงอาหาร และผู้ให้บริการต้องแต่งกายให้สะอาดและปฏิบัติตนให้ถูกต้องด้วยสุขลักษณะส่วนบุคคล(๙)ปฏิบัติการอื่นใดเกี่ยวด้วยสุขลักษณะตามคำแนะนำหรือคำสั่งของพนักงานสาธารณสุขเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ข้อบังคับและคำสั่งขององค์การบริหารส่วนตำบลข้อ๑๓ ผู้ได้รับอนุญาตหรือผู้ได้รับหนังสือรับรองการแจ้งต้องไม่เป็นโรคติดต่อและไม่จ้างหรือใช้บุคคลที่ป่วยหรือมีเหตุควรเชื่อว่าเป็นโรคติดต่อ จำหน่าย ทำประกอบ ปรุง เก็บอาหารข้อ๑๔ ให้เจ้าพนักงานท้องถิ่นมีอำนาจในการกำหนดเวลาให้ผู้รับใบอนุญาตหรือผู้รับหนังสือรับรองการแจ้งจำหน่ายอาหารบางประเภทหรือกำหนดเวลาเปิดปิดได้ตามที่เห็นสมควรหมวด ๒การขออนุญาตและการออกใบอนุญาต ข้อ๑๕ผู้ใดประสงค์จะจัดตั้งสถานที่จำหน่ายอาหารหรือสถานที่สะสมอาหารซึ่งมีพื้นที่เกินสองร้อยตารางเมตรให้ยื่นคำขอรับใบอนุญาตต่อเจ้าพนักงานท้องถิ่นตามแบบ สอ. ๑ พร้อมกับหลักฐานต่าง ๆตามที่องค์การบริหารส่วนตำบลกำหนดในกรณีสถานที่ตามวรรคหนึ่งมีพื้นที่ไม่เกินสองร้อยตารางเมตรให้แจ้งต่อเจ้าพนักงานท้องถิ่นเพื่อขอรับหนังสือรับรองการแจ้งตามแบบสอ. ๒ พร้อมกับหลักฐานต่าง ๆเช่นเดียวกับที่กำหนดไว้ในวรรคที่หนึ่งก่อนเปิดจัดตั้ง เมื่อเจ้าพนักงานท้องถิ่นได้รับแจ้งให้ออกใบรับการแจ้งการจัดสถานที่แก่ผู้แจ้งตามแบบสอ. ๓เพื่อใช้เป็นหลักฐานในการประกอบกิจการตามที่แจ้งเป็นการชั่วคราวในระหว่างที่เจ้าพนักงานท้องถิ่นยังมิได้ออกหนังสือรับรองการแจ้งให้ตามที่ขอข้อ๑๖ เมื่อเจ้าพนักงานท้องถิ่นได้ตรวจสอบความถูกต้อง และความสมบูรณ์ของคำขออนุญาตหรือการแจ้งแล้วปรากฏว่าถูกต้องตามหลักเกณฑ์ วิธีการและเงื่อนไขที่กำหนดไว้ให้ออกใบอนุญาตตามแบบสอ. ๔ หรือแบบ สอ. ๕ หรือออกหนังสือรับรองการแจ้งตามแบบ สอ. ๖ หรือแบบ สอ. ๗ แล้วแต่กรณีผู้ใดได้รับใบอนุญาตหรือแจ้งต้องชำระค่าธรรมเนียมตามอัตราท้ายข้อบังคับตำบลนี้ภายในกำหนดสิบห้าวันนับแต่วันที่ผู้ได้รับอนุญาตผู้แจ้ง ผู้แทนหรือผู้รับมอบอำนาจจากผู้ได้รับอนุญาตหรือผู้แจ้งแล้วแต่กรณีได้รับหนังสือแจ้งจากเจ้าพนักงานท้องถิ่นหากมิได้ชำระค่าธรรมเนียมภายในระยะเวลาที่กำหนดจะต้องชำระเงินค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตหรือผู้แจ้งจะได้บอกเลิกการดำเนินการนั้นก่อนถึงกำหนดที่จะต้องชำระค่าธรรมเนียมดังกล่าวการแจ้งตามวรรคสองให้เจ้าพนักงานท้องถิ่น ทำเป็นหนังสือแจ้งให้ผู้ได้รับใบอนุญาตผู้แจ้งผู้แทนหรือผู้รับมอบอำนาจจากผู้ได้รับใบอนุญาตหรือผู้แจ้งแล้วแต่กรณีทราบในกรณีไม่พบตัวหรือไม่ยอมรับหนังสือหรือให้ส่งหนังสือการแจ้ง หรือคำสั่งโดยทางไปรษณีย์ตอบรับหรือปิดหนังสือนั้นไว้ที่เปิดเผยเห็นได้ง่าย ณ ภูมิลำเนาหรือสำนักงานทำการงานของผู้ต้องรับหนังสือและให้ถือผู้นั้นได้ทราบหนังสือดังกล่าวแล้วตั้งแต่เวลาที่หนังสือไปถึงหรือวันเปิดหนังสือแล้วแต่กรณีข้อ๑๗ ใบอนุญาตหรือหนังสือรับรองการแจ้งฉบับหนึ่งให้ใช้ได้เฉพาะสถานที่แห่งเดียวที่ได้ระบุไว้ในใบอนุญาตหรือหนังสือรับรองการแจ้งและต้องแสดงใบอนุญาต หรือหนังสือรับรองการแจ้งไว้ในที่เปิดเผยเห็นได้ชัดเจนและให้ใช้ได้เฉพาะผู้รับใบอนุญาตหรือผู้รับหนังสือรับรองการแจ้งเท่านั้นข้อ๑๘ ใบอนุญาตหรือหนังสือรับรองการแจ้งต้องแสดงใบอนุญาต หรือหนังสือรับรองการแจ้งโดยเปิดเผยและเห็นได้ง่าย ณสถานที่จำหน่ายอาหารหรือสถานที่สะสมอาหารตลอดเวลาที่ดำเนินกิจการข้อ๑๙ ผู้ได้รับใบอนุญาตหรือผู้ได้รับหนังสือรับรองการแจ้งต้องแสดงใบอนุญาต หรือหนังสือรับรองการแจ้งโดยเปิดเผยและเห็นได้ง่าย ณสถานที่จำหน่ายอาหารหรือสถานที่สะสมอาหารตลอดเวลาที่ดำเนินกิจการข้อ๒๐ เมื่อผู้ได้รับใบอนุญาตหรือผู้ได้รับหนังสือรับรองการแจ้งผู้ใดประสงค์ขอต่ออายุใบอนุญาตหรือขอต่ออายุหนังสือรับรองการแจ้งให้ยื่นคำขอต่อเจ้าพนักงานท้องถิ่นตามแบบสอ. ๘ พร้อมกับชำระค่าธรรมเนียมก่อนใบอนุญาตหรือหนังสือรับรองการแจ้งสิ้นอายุข้อ๒๑ เมื่อผู้ได้รับใบอนุญาตหรือผู้ได้รับหนังสือรับรองการแจ้งไม่ประสงค์จะประกอบกิจการต่อไปให้ยื่นคำร้องบอกเลิกการดำเนินการต่อเจ้าพนักงานท้องถิ่นตามแบบสอ. ๙ ก่อนถึงกำหนดการเสียค่าธรรมเนียมครั้งต่อไปข้อ๒๒ หากผู้ได้รับใบอนุญาตหรือผู้ได้รับหนังสือรับรองการแจ้งประสงค์จะแก้ไขรายการในใบอนุญาตหรือหนังสือรับรองการแจ้ง ให้ยื่นคำร้องต่อเจ้าพนักงานท้องถิ่นตามแบบสอ. ๙ข้อ๒๓ หากปรากฏว่าใบอนุญาตหรือหนังสือรับรองการแจ้งสูญหายถูกทำลาย หรือชำรุดในสาระสำคัญผู้ได้รับใบอนุญาตหรือผู้ได้รับหนังสือรับรองการแจ้งแล้วแต่กรณีจะต้องยื่นคำขอต่อเจ้าพนักงานท้องถิ่นตามแบบ สอ. ๙เพื่อขอรับใบแทนใบอนุญาตหรือใบแทนหนังสือรับรองการแจ้งใหม่ภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดในสาระสำคัญ แล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อสถานีตำรวจ กรณีสูญหายหรือถูกทำลาย(๒)ใบอนุญาตหรือหนังสือรับรองการแจ้งเดิม กรณีชำรุดในสาระสำคัญข้อ๒๔ การออกใบแทนใบอนุญาตหรือใบแทนหนังสือรับรองการแจ้งใหม่ให้เจ้าพนักงานท้องถิ่นดำเนินการตามหลักเกณฑ์ วิธีการหรือเงื่อนไข ดังนี้(๑)การออกใบแทนใบอนุญาตหรือใบแทนหนังสือรับรองการแจ้งให้ใช้แบบ สอ. ๔ หรือแบบ สอ. ๕หรือแบบ สอ. ๖ หรือแบบ สอ. ๗ แล้วแต่กรณีโดยประทับตราสีแดงคำว่า ใบแทน กำกับไว้ด้วยและให้มี วัน เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)บันทึกด้านหลังต้นขั้วใบอนุญาต หรือหนังสือรับรองการแจ้งเดิมระบุสาเหตุการสูญหายถูกทำลายหรือชำรุดในสาระสำคัญของใบอนุญาตหรือหนังสือรับรองการแจ้งเดิมแล้วแต่กรณีและเล่มที่ เลขที่ ปี พ.ศ. ของใบแทนอนุญาตหรือใบแทนหนังสือรับรองการแจ้งข้อ๒๕ ให้ใช้แบบพิมพ์ต่าง ๆตามที่กำหนดไว้ท้ายข้อบังคับตำบลนี้ ดังต่อไปนี้(๑)คำขอรับใบอนุญาตจัดตั้งสถานที่จำหน่ายอาหารหรือสถานที่สะสมอาหารให้ใช้แบบ สอ. ๑(๒)คำขอรับหนังสือรับรองการแจ้งจัดตั้งสถานที่จำหน่ายอาหาร หรือสถานที่สะสมอาหารให้ใช้แบบสอ. ๒(๓)ใบรับแจ้งการจัดตั้งสถานที่จำหน่ายอาหารหรือสถานที่สะสมอาหารให้ใช้แบบ สอ. ๓(๔)ใบอนุญาตจัดตั้งสถานที่จำหน่ายอาหารให้ใช้แบบ สอ. ๔(๕)ใบอนุญาตจัดตั้งสถานที่สะสมอาหารให้ใช้แบบ สอ. ๕(๖)หนังสือรับรองการแจ้งจัดตั้งสถานที่จำหน่ายอาหารให้ใช้แบบ สอ. ๖(๗)หนังสือรับรองการแจ้งจัดตั้งสถานที่สะสมอาหารให้ใช้แบบ สอ. ๗(๘)คำขอต่ออายุใบอนุญาตหรือขอต่ออายุหนังสือรับรองการแจ้งเพื่อจัดตั้งสถานที่จำหน่ายอาหารหรือสะสมอาหารให้ใช้แบบ สอ. ๘(๙)คำร้องขออนุญาตการต่าง ๆ ให้ใช้แบบ สอ. ๙หมวด ๓บทกำหนดโทษ ข้อ๒๖ ผู้รับใบอนุญาตหรือผู้รับรองการแจ้งคนใดกระทำความผิดโดยฝ่าฝืนพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามความในพระราชบัญญัติการสาธารณสุข พ.ศ. ๒๕๓๕ หรือข้อบังคับตำบลนี้หรือเงื่อนไขในใบอนุญาตเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันและมีอำนาจสั่งให้เพิกถอนใบอนุญาตเมื่อปรากฏว่าผู้รับใบอนุญาตถูกสั่งพักใช้ใบอนุญาต ตั้งแต่ ๒ ครั้งขึ้นไปและมีเหตุที่จะต้องถูกสั่งพักใช้ใบอนุญาตอีกข้อ๒๗ ผู้ใดฝ่าฝืนข้อหนึ่งข้อใดแห่งข้อบังคับตำบลนี้มีความผิดตามมาตรา ๔๕ มาตรา ๗๒ มาตรา ๗๓ มาตรา ๘๓ มาตรา ๘๔แห่งพระราชบัญญัติการสาธารณสุข พ.ศ. ๒๕๓๕ข้อ๒๘ ถ้าปรากฏขึ้นว่าผู้รับใบอนุญาตหรือหนังสือรับรองการแจ้งคนใดเป็นโรคติดต่อหรือพาหะของโรคติดต่อซึ่งเจ้าพนักงานสาธารณสุขเห็นว่าถ้าอนุญาตให้ตั้งหรือใช้สถานที่เป็นที่จำหน่ายอาหารหรือสถานที่สะสมอาหารต่อไปจะเป็นอันตรายต่อสุขภาพประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตหรือหนังสือรับรองการแจ้งผู้นั้นได้หมวดบทเฉพาะกาล ข้อ๒๙ ผู้รับใบอนุญาตตั้งหรือใช้สถานที่เอกชนเป็นสถานที่จำหน่ายอาหารหรือสถานที่สะสมอาหารก่อนใช้บังคับตำบลนี้ให้ผู้นั้นยังคงประกอบกิจการนั้นได้ต่อไปเสมือนเป็นผู้ที่ได้รับใบอนุญาตหรือเป็นผู้ที่ได้แจ้งและได้รับหนังสือรับรองการแจ้งตามข้อบังคับตำบลนี้แล้วแต่เมื่อใบอนุญาตดังกล่าวสิ้นอายุและผู้นั้นยังคงประสงค์จะดำเนินการต่อไปผู้นั้นจะต้องดำเนินการขอรับใบอนุญาตหรือแจ้งตามข้อบังคับตำบลนี้ก่อนดำเนินการประกาศ ณ วันที่ ๒๙มีนาคม พ.ศ. ๒๕๔๔สังวรณ์ มิทินประธานกรรมการบริหารองค์การบริหารส่วนตำบลห้วยป่าหวาย[เอกสารแนบท้าย]๑.บัญชีอัตราค่าธรรมเนียมการออกหนังสือรับรองการแจ้งจัดตั้งสถานที่จำหน่ายอาหารและสถานที่สะสมอาหาร๒.คำขอรับใบอนุญาตจัดตั้งสถานที่จำหน่ายอาหาร หรือสถานที่สะสมอาหาร (แบบ สอ. ๑)๓.คำขอรับหนังสือรับรองการแจ้งจัดตั้งสถานที่จำหน่ายอาหาร หรือสถานที่สะสมอาหาร (แบบสอ. ๒)๔.ใบรับแจ้งการจัดตั้งสถานที่จำหน่ายอาหาร หรือสถานที่สะสมอาหาร (แบบ สอ. ๓)๕.ใบอนุญาตจัดตั้งสถานที่จำหน่ายอาหาร (แบบ สอ. ๔)๖.ใบอนุญาตจัดตั้งสถานที่สะสมอาหาร (แบบ สอ. ๕)๗.หนังสือรับรองการรับแจ้งจัดตั้งสถานที่จำหน่ายอาหาร (แบบ สอ. ๖)๘.หนังสือรับรองการรับแจ้งจัดตั้งสถานที่สะสมอาหาร (แบบ สอ. ๗)๙.คำขอต่ออายุใบอนุญาตหรือขอต่ออายุหนังสือรับรองการแจ้งเพื่อจัดตั้งสถานที่จำหน่ายอาหารหรือสถานที่สะสมอาหาร(แบบ สอ. ๘)๑๐.คำร้องขออนุญาตการต่าง ๆ (แบบ สอ. ๙)(ดูข้อมูลจากภาพกฎหมาย)ปริยานุช/ผู้จัดทำ๒๘ เมษายน ๒๕๕๒จุฑามาศ/ปรับปรุง๑๐ ตุลาคม ๒๕๕๗[๑] ราชกิจจานุเบกษาเล่ม ๑๒๖/ตอนที่ ๓๙ ง/หน้า ๓๗/๙ เมษายน ๒๕๕๒